b'\n_START_ARTICLE_\nDr\xc5\xbeavna cesta D106\n_START_PARAGRAPH_\nD106 je dr\xc5\xbeavna cesta na Hrva\xc5\xa1kem s skupno dol\xc5\xbeino 73,8 km._NEWLINE_Cesta se za\xc4\x8dne pri trajektnem pristani\xc5\xa1\xc4\x8du \xc5\xbdigljen in vodi prek otoka Paga ter pa\xc5\xa1kega mostu do Posedarja, kjer se priklju\xc4\x8di na jadransko avtocesto A1._NEWLINE_Poteka skozi naselja Novalja, Kolan, \xc5\xa0imuni, Pag, Gorica, Vr\xc4\x8di\xc4\x87i, Stara vas, Dinji\xc5\xa1ka, Mi\xc5\xa1kovi\xc4\x87i, Ra\xc5\xbeanac, Rtina, Jovi\xc4\x87i in Posedarje.\n_START_SECTION_\nGostota prometa\n_START_PARAGRAPH_\nPromet redno pregleduje in o njem poro\xc4\x8da podjetje Hrvatske ceste (HC), ki je upravljavec ceste. Poleg tega HC poro\xc4\x8da o \xc5\xa1tevilu vozil, ki uporabljajo trajektno linijo Prizna \xe2\x80\x93 \xc5\xbdigljen, ki povezuje D106 z dr\xc5\xbeavno cesto D406. Precej\xc5\xa1nje razlike med letnim (AADT) in poletnim (ASDT) obsegom prometa so posledica dejstva, da cesta povezuje \xc5\xa1tevilna letovi\xc5\xa1\xc4\x8da s hrva\xc5\xa1kim avtocestnim omre\xc5\xbejem.'